Myrdammen (Rælingen)

Myrdammen i Rælingen ligger helt øst i Østmarka, 500 meter opp fra hovedveien ved Nordby på vestsiden av Øyeren. Vannet ligger 195 moh og er en populær badeplass. Vannet og området rundt er statlig sikret som friluftsområde. Det er tilrettelagt med stupebrett, badebrygge og rullestolrampe. Det er også en grunn plaskedam for små barn, og det er toaletter. Området er opparbeidet med gressplener, og stedvis er vannkanten steinsatt.

Det er satt ut stor ørret i vannet, for at barn og andre som ikke kommer seg lett innover i marka skal få mulighet til å oppleve storfisk på kroken.

Veien opp til vannet er stengt med bom ved parkeringsplass nedenfor dammen. Veien fortsetter innenfor bommen forbi vannet og inn til Nordbysjøen.

Referanser

Eksterne lenker 
 Skiforeningen, Markadatabasen om Myrdammen 

Innsjøer i Rælingen